C 275/102
DA
Den Europæiske Unions Tidende
18.7.2022
1.6.
EU's lovgivningsmæssige ramme skal sikre, at de mest konkurrencedygtige virksomheder bliver førende i de kommende årtier inden for bæredygtige forretningsmodeller med lavt CO2-udslip.
EØSU er derfor af den faste overbevisning, at regulering bør bane vejen for udvikling og markedsudbredelse af nye teknologier, herunder foranstaltninger på efterspørgselssiden for at skabe førende markeder og tilskynde til forbrug af kulstoffattige produkter.
Alle lovgivningsforslag, der fremsættes inden for rammerne af »Fit for 55«, bør underkastes en kontrol af konkurrenceevnen i overensstemmelse med principperne for bæredygtig udvikling, så man har det fulde overblik over konsekvenserne for virksomheder.
1.7.
EØSU er af den faste overbevisning, at der bør lægges særlig vægt på de økonomiske sektorer, hvor der er en stærk repræsentation af mikrovirksomheder og små og mellemstore virksomheder (MSMV'er).
MSMV'er har potentialet til at fremskynde innovation af produkter og løsninger med henblik på at dekarbonisere den europæiske økonomi.
1.8.
Der er et stort behov for politisk kohærens, der erkender den indbyrdes forbundne karakter af klima- og biodiversitetskriserne.
Nedbringelse af energi- og materialeforbruget takket være den cirkulære økonomi vil supplere nye teknologier.
Sektorstrategier og finansieringsmodeller bør afspejle »Fit for 55«, f.eks. ved at sikre, at jordbesiddere/arealfor­ valtere/landbrugere kompenseres for naturlig kulstoflagring i jorden, og at der sættes en stopper for miljøskadelig støtte.
1.9.
Det er vigtigt, at man klart og ærligt formidler omkostningerne og fordelene ved at træffe de drastiske, omfattende foranstaltninger, der er nødvendige for at opnå klimaneutralitet i 2050.
Disse ændringer vil påvirke alle sektorer og regioner, og fordelene kan måske ikke mærkes umiddelbart.
At sikre bred støtte vil kræve en hidtil uset grad af forståelse og engagement fra alle samfundsgrupper.
2.
Udtalelsens baggrund og struktur 2.1.
Formålet med denne udtalelse er at fremlægge EØSU's overordnede syn på »Fit for 55«-pakken foreslået af Kommissionen den 14. december 2021.
Udvalget understreger behovet for, at pakken leverer en socialt fair, konkurrencedygtig og grøn omstilling.
EØSU vil afgive specifikke udtalelser om alle relevante lovgivningsforslag i pakken.
2.2.
EØSU insisterer på, at »Fit for 55«-pakken skal knyttes til FN's 2030-dagsorden og de mål for bæredygtig udvikling, som EØSU har støttet i tidligere udtalelser.
Målene for bæredygtig udvikling er særligt nyttige, da de er globale og ikke kun dækker det presserende klimaspørgsmål bag Kommissionens pakke, men også andre nødvendige mål for økonomisk og social bæredygtighed, der skal opfyldes, for at pakken kan blive en succes.
Nedenstående udtalelse præsenteres derfor i tråd med de tre hovedmål for FN's mål for bæredygtig udvikling.
3.
Grundlæggende principper — EØSU's specifikke synspunkter om Kommissionens meddelelse En socialt retfærdig omstilling 3.1.
I sin resolution om konferencen om Europas fremtid foreslog EØSU »en ny fortælling om Europa, som knytter Europas fortid — såvel den fjerne som den nyere fortid — sammen med nutiden og giver en vision for fremtiden, der bygger på samarbejde over grænserne, styrkede bånd mellem de europæiske folk, og er rodfæstet i værdier som solidaritet, social retfærdighed, samarbejde mellem generationerne, ligestilling mellem kønnene, bæredygtig velstand og retfærdige grønne og digitale omstillinger.
Det er bydende nødvendigt at mobilisere offentlig støtte til disse værdier med henblik på at genoverveje vores vækst- og styringsmodeller i retning af bæredygtighed, opbygge et mere lige samfund og sætte civilsamfundsorganisationerne i centrum for denne genopbygning og genopretning« (1).
EØSU er stærkt overbevist om, at en veldesignet gennemførelse af »Fit for 55«-pakken vil bidrage til at gøre denne nye fortælling til en realitet.
3.2.
EØSU har desuden fastslået, at der er behov for at fokusere på en retfærdig og bæredygtig genopretning fra covid-19-krisen, som baner vej for et mere inklusivt samfund, opbygger langsigtet konkurrencedygtighed og skaber et samarbejdsmiljø under fuld hensyntagen til de indbyrdes forbundne sociale, økonomiske, demokratiske, demografiske og klimamæssige kriser i EU's medlemsstater, nødvendigheden af en grøn og en digital omstilling samt de langsigtede
(1)
En ny fortælling om Europa — EØSU's resolution om konferencen om Europas fremtid, punkt 2.1 (EUT C 286 af 16.7.2021, s. 1).